AIŠKINAMASIS RAŠTAS

Dėl Molėtų rajono savivaldybės jaunimo iniciatyvų finansavimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Vykdant Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1, 5 programos 1 tikslo 1 uždavinio 8 priemonę „Jaunimo iniciatyvų finansavimas“ (toliau – Priemonė), parengtas Molėtų rajono savivaldybės jaunimo iniciatyvų finansavimo tvarkos aprašas, kuris nustato Priemonės įgyvendinimo tvarką, reikalavimus iniciatyvų paraiškoms, jų teikimo ir vertinimo, finansavimo projektams skyrimo tvarką, lėšų, skirtų iniciatyvų įgyvendinimui, panaudojimo kontrolę, atskaitomybę ir atsakomybę.

Šio tarybos sprendimo projekto tikslas – patvirtinti Molėtų rajono savivaldybės jaunimo iniciatyvų finansavimo tvarkos aprašą.

Tvarkos aprašas keičiamas atsižvelgiant į Molėtų rajono savivaldybės jaunimo reikalų tarybos pasiūlymus (2020-04-15 MJRT protokolas Nr. V4-6). Pagrindinės pastabos ir korekcijos: įvedami metiniai prioritetai, pakoreguoti iniciatyvų vertinimo kriterijai, siekiant paraiškų vertinimo objektyvumo, atsisakoma popierinių paraiškų, jas keičiant skenuotomis, įvedamas „gyvas“ iniciatyvos pristatymo reikalavimas, iniciatyvos veiklos vykdymo kontrolė užtikrinama stebėsena ir vizitavimu.

Kadangi Priemonei skiriamos Savivaldybės biudžeto lėšos, Aprašą tvirtina Savivaldybės taryba.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis bei 18 straipsnio 1 dalis, Molėtų rajono savivaldybės strateginio veiklos plano 2020–2022 metams 5 programos 1 tikslo 1 uždavinio 8 priemonė.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiama pasekmė – bus skatinamos jaunimo iniciatyvos.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Savivaldybės biudžeto lėšos, numatomos kiekvienų metų biudžete.

**6. Vykdytojai, įvykdymo terminai**

Molėtų rajono savivaldybės administracija, lėšos bus paskirstytos ir investuotos iki 2020 m. gruodžio 31 d.